ՈՒՂԵՐՁ

Մեծարգո՛ կանայք, աղջիկներ, մայրեր: Կանանց իրավունքների պաշտպանության օրը խորհրդանշական կերպով համընկել է գարնան զարթոնքի հետ, և այսօր ուզում եմ ջերմագին ողջույններ ու շնորհավորանքներ հղել կյանքը գեղեցկացնող ու նրան արևաբույր շունչ հաղորդող կանանց:

Հստակ գիտակցելով օրվա խորհուրդը՝ ուզում եմ մաղթել բոլորիս սկզբունքային ամենօրյա աշխատանք՝ իրավահավասարության և կանանց դերի լիարժեք արժևորման ճանապարհին: Դարեր շարունակ կանայք պայքարել են ընտրելու, ընտրվելու, իրենց ձայնը հասանելի դարձնելու և այլնի համար, ուստի այսօր կարևոր է գնահատել կանանց ու նրանց իրավունքների համար պայքարող բոլոր առաջամարտիկներին:

Սիրելի՛ կանայք, չեմ ուզում բավարարվեք միայն մարտի 8-ով, ուզում եմ ամեն օրը դառնա հաղթանակների, գնահատանքի, սիրո, արժևորման, նպատակների կարևորման օր:

Անչափ կարևորում եմ ձեր դերը նաև համայնքային կյանքում, ուզում եմ լինեք նախաձեռնող և ձեր գիտելիքներով ու գաղափարներով համայնքանպաստ ծրագրեր կյանքի կոչեք:

Ակնածանքս ու խոնարհումս բոլոր հերոսածին, որդեկորույս մայրերին... Թող ձեր կյանքի ամեն օրն այսուհետև լցվի միայն ուրախությամբ, և դժվարությունները հավերժ մնան հետևում:

Ձեր սիրո ու դաստիարակության շնորհիվ այսօր բոլորս հերոսներ ենք...

Նորից ու նորից շնորհավորում եմ, մաղթում եմ առողջություն, երջանկություն, սիրառատություն, հաղթանակներ և ժպիտներ:

Հարգանքով՝

Չարենցավան համայնքի ղեկավար Հակոբ Շահգալդյան